Boelie-video van KZN-skool maak opslae | Maroela Media
'n Video van 'n meisie in KwaZulu-Natal wat deur ander twee skoliere geklap, gestamp en in die maag geskop word, versprei soos 'n veldbrand op sosiale media, het The Star Donderdag berig.
Die video, wat skynbaar in 'n koshuiskamer by die skool verfilm is, is glo in September by die Vukuzakhe High School geneem.
Die meisie word in die video herhaaldelik geklap en gestamp terwyl sy op 'n bed sit. Sy word dan verskeie kere in die maag geskop terwyl sy op die grond lê en ontken dit waarvan sy beskuldig word.
Een van die boelies vra die meisie: "Wil jy nog my kind wees?"
The Star het gesê dit wil voorkom of die meisie aangeval word nadat sy 'n boelie ignoreer het wat haar geroep het. Volgens die koerant is die twee boelies in graad 11 en die slagoffer in graad 9.
"Die skoliere is met onmiddellike effek geskors nadat die departement van die voorval te wete gekom het," het Isaac Luthuli, woordvoerder van die departement van onderwys in KwaZulu-Natal, gesê. Hy het gesê 'n tribunaal is Dinsdag gehou waar aanbevelings gemaak is. "Die skool se beheerliggaam sal Donderdag vergader en die aanbevelings bespreek."
Maroela Media het die besluit geneem om nie die video te publiseer nie, aangesien dit grafies van aard is en minderjariges in die video te sien is. Die video is hier op Facebook beskikbaar indien jy tog die video wil sien.
Dis vreeslik dat mens sulke boelies kry. Baie bly hulle is geskors, hoop nie hul maak nou daai meisie se lewe hel buitekant die skool nie.
Barbare – daar is 'n spreekwoord wat sê – "Garbage in, garbage out" – hier is 'n sprekende voorbeeld daarvan – onopgevoed! Ongelukkig is dit 'n tendens wat in al hoe meer skole plaasvind en dit is in baie opsigte maar die voorbeeld wat in die ouerhuis nagevolg word – deesdae gaan dit nie meer soseer om die kinders op te voed nie – veel eerder moet die ouers opgevoed word!
Nou is dit net Boelie.As dit n Blanke kind was was dit rassisme.
As sit n blanke kind was wie die boelie was sou dit darem wyd deur die Afikaanse libtard koerante veroordeel wees.
Bly om te hoor hulle is onmiddelik geskors. Hoop nie hulle kan terugkom nadat die ondersoek afegehandel is nie. Meer skole moet so optree, skors hulle sumier! Moenie eers vrae vra of ondersoek doen nie, smyt net uit soos die gemors wat hulle is.